Dame i gospodo, poštovane kolegice i kolege delegati i svi ostali prisutni srdačno vas pozdravljam i otvaram 3. hitnu sjednicu Doma naroda Parlamentarne skupštine BiH. Sjednici prisustvuje 13 delegata, od čega iz reda srpskog 4, reda hrvatskog 5 i reda bošnjačkog naroda 4 delegata. Kao i tokom današnjeg dana opravdano su odsutni kolega Radmanović i kolega Radončić. Za 3. hitnu sjednicu predlažem sljedeći: Dnevni red 1. Zahtjev Predstavničkog doma Parlamentarne skupštine Bosne i Hercegovine za razmatranje Prijedloga zakona o izmjenama i dopunama Izbornog zakona Bosne i Hercegovine po hitnom postupku, u skladu sa članom 124. Poslovnika Doma naroda, zakon broj: 01-02-1-1032/16, od 04.04.2016. Ovo je usaglašeni dnevni red Kolegijuma Doma naroda. Da li se neko javlja za riječ u vezi sa eventualnim izmjenama i dopunama, tj. protiv dnevnog reda. Prijavljenih nema, zaključujem raspravu. Prelazimo na rad. Tačka jedan, Ad. 1. Zahtjev Predstavničkog doma Parlamentarne skupštine Bosne i Hercegovine za razmatranje Prijedloga zakona o izmjenama i dopunama Izbornog zakona Bosne i Hercegovine po hitnom postupku, u skladu sa članom 124. Poslovnika Doma naroda Dobili ste Zahtjev Predstavničkog doma. Riječ dajem predlagaču Zakona, ukoliko je prisutan predstavnik Predstavničkog doma. Nije prisutan. Dobro. Ovdje nema komisija, tako da odmah možemo otvoriti raspravu. Da li se neko javlja za riječ? 2 Za riječ se javio uvaženi kolega, gospodin Martin Raguž. Izvolite gospodine Raguž.
Pošto nema predlagača predpostavljam da se radi o istom tekstu koji smo mi imali kroz Izvješće o radu Interresorne radne skupine, a pošto smo obavili raspravu i pošto cijenim vrijeme svih nas ovdje koji su bili i u ovom prvom predpodnevnom dijelu sjednice, ja samo bih ponovio da stojim iza svake riječi koju sam rekao oko ovoga i da to uđe u stenogram, i povodom rasprave o ovom pitanju da ne oduzimam vrijeme. Evo, hvala lijepo.
Zahvaljujem gospodine Raguž. Mi smo korisno iskoristili vrijeme u vezi sa Izvještajem tako da nešto što smo, što kažu, ... siguran sam to što je bilo važno i za odluke u Predstavničkog domu koje su se desile u međuvremenu. Riječ ima uvaženi kolega, gospodin Halid Genjac. Izvolite gospodine Genjac.
Jedna primjedba načelne naravi. Kao što je poznato mi smo usaglasili i Prijedlog zakona o izmjenama i dopunama Zakona o finansiranju političkih stranaka. To je Zakon koji u sebi sadrži pet cjelovitih preporuka GRECO-a i jednu djelomično usaglašenu, a i taj zakon se odnosi na izborno zakonodavstvo, a izborno zakonodavstvo otprilike se može mijenjati 150 dana prije izbora. Mislim da je Predstavnički, ja sam podrazumijevao da će Predstavnički dom oba zakona ... po hitnoj proceduri i da završimo taj posao, jer oko ovoga je potpuna saglasnost postignuta. Nažalost ne znam iz kojih razloga to nije, više, eto, da skrenem pažnju, mislim da nikakav razlog nije bio da to ne riješimo ... Hvala.
Hvala gospodine Genjac. Dužan sam da dam informaciju sada. Mi smo juče tokom konsultacija sa kolegama iz Predstavničkog doma, na zajedničkoj sjednici Kolegija zajedničkog, upravo istakli to pitanje potrebe da se i Zakon o finansiranju političkih stranaka nađe u paketu, imajući u vidu da je u paketu po njemu rađeno i od strane Interresorne radne grupe, kao i da postoji jedna vrsta saglasnosti koja je daleko veća, rekao bih, nego kada je u pitanju sam tekst Izbornog zakona koji smo evo maloprije dobili. Međutim, rekao bih da smo onako vrlo jasno dobili informaciju da oni taj Zakon, imajući u vidu da nije rokom vezan za samo raspisivanje izbora i rad po izbornim procedurama, ostavili za redovan postupak. Da li će oni u međuvremenu da intervenišu na taj Zakon ..., naravno to je pravo poslanika i Doma da čini, ali evo da imate sveobuhvatnu informaciju da smo se bili zauzeli za to pitanje. Međutim, samo rukovodstvo Doma, pa evo i mi danas, Dom, glasajući o dnevnom redu Predstavnički nije našao za shodno da objedini ovo u paketu. 3 Ako nema daljih prijava, ako nema daljih potreba za informacijama i objašnjenjima, pošto smo mi još uvijek na raspravi o proceduri, dakle, zato i dajem ove potrebne informacije da bismo razumjeli sve aspekte hitnosti ove procedure, ja bih zaključio raspravu o proceduri, pa bih vas pozvao da se izjasnimo o proceduri. Dakle, mi sada glasamo o tome da li ćemo Prijedlog zakona razmatrati po hitnom postupku, u skladu sa članom 124. Poslovnika Doma naroda. Pokrenite glasanje. Zahvaljujem. Od prisutnih 13 delegata – 11 delegata je bilo za, 1 je bio protiv, a 1 uzdržan. Iz Federacije BiH 7 za, 1, protiv, 1 uzdržan, iz Republike Srpske 4 za, niko protiv, niko uzdržan. Imamo i opštu i entitetsku većinu, pa konstatujem da smo Zahtjev za razmatranje Prijedloga zakona o izmjenama i dopunama Izbornog zakona Bosne i Hercegovine po hitnom postupku usvojili. Sada naravno, u skladu sa našim Poslovnikom, otvaram raspravu o Prijedlogu zakona. Izvolite ako želite da se prijavite za raspravu. Zaključujem raspravu.
nije uključen mikrofon
U toku su, u toku su delegacija sa svim što je radio, bili su svi prisutni ovdje u zgradi i obezbijeđen ... TV-om pristup radu same sjednice Predstavničkog doma, tako da su svi delegati koji su htjeli mogli se informisati o sadržaju samih izmjena u amandmanskoj fazi koja je bila u Predstavničkom domu. Nema potrebe, dakle, ... da me to ... Zaključujem raspravu. Dakle, sada prelazimo na izjašnjavanje o Prijedloga zakona o izmjenama i dopunama Izbornog zakona Bosne i Hercegovine po hitnom postupku, u skladu sa članom 124. Poslovnika Doma naroda. Zahvaljujem. Od prisutnih 13 delegata – 11 delegata je bilo za, protiv je bio 1 delegat, a uzdržan je bio 1 delegat. Iz Federacije BiH 7 za, 1, protiv, 1 uzdržan, iz Republike Srpske 4 za, niko protiv, niko uzdržan. Imamo opštu i entitetsku većinu, pa konstatujem da Prijedloga zakona o izmjenama i dopunama Izbornog zakona Bosne i Hercegovine usvojen. Hvala vam. Nadam se da smo koliko toliko zadovoljni ovim što smo urdili. A evo, da kažem, Interresorna radna grupa, u skladu sa našim zaključkom nastavlja rad, pa biće boljih dana ... Hvala vam puno. Sjednica završena u 17:30 sati.